Jærbanen

Jærbanen er namnet på jarnbanelina Stavanger-Egersund. 

Jærbanen kan sjåast på som byrjinga til eller slutten på Sørlandsbanen Stavanger - Kristiansand - Oslo. Strekninga går over det flate kystlandskapet Jæren.

Jærbanen vart opna i 1878 som ein smalsporbane (1067 mm), i 1944 vart bana omgjort til ei normalsporbane (1435 mm). I 1956 vart linja elektrifisert. På grunn av høg lokaltrafikk vart linja utvida med dobbeltspor frå Stavanger til Sandnes stasjon. Anleggsarbeidet starta i oktober 2006. Offisiell opning fann stad på den nye Paradis haldeplass måndag 14. desember 2009 med samferdsleminister Magnhild Meltveit Kleppa til stades.

Jærbanen har eit sidespor, Ålgårdbanen, som går frå Ganddal til Ålgård, ein avstand på 12 kilometer. Ålgårdbanen hadde passasjertrafikk frå opninga i 1924 og fram til 1955, men vanleg godstrafikk heldt fram til 1988. I dag kan du i sommarhalvåret leiga dresin på den nedlagde Figgjo stasjon, som er eit museum.

 Stasjonar og haldeplassar 
Stavanger stasjon  - 5,3 moh. Stasjonen vart opna i 1878
Paradis haldeplass - haldeplass frå 2009
Hillevåg haldeplass - haldeplass frå 1880 til 2009
Mariero haldeplass - haldeplass sidan 1880-åra
Lyngnes haldeplass - haldeplass (1957–1992)
Vaulen haldeplass - haldeplass mellom 1918 og 1957
Jåttå haldeplass - haldeplass frå april 2004 
Hinna stasjon, stasjon frå 1878 til 1965. Frå 1965 sporadiske stopp. 
Gausel gamle haldeplass, haldeplass frå 1904 til 1957
Gausel haldeplass - haldeplass frå 2009
Forus haldeplass, haldeplass frå 1904 til 1967
Lura haldeplass, haldeplass frå 1916 til 1951
Sandnes stasjon - 6,1 moh. Hovudstasjon frå slutten av 1990-åra
Sandnes haldeplass Sandnes gamle hovudstasjon. Stasjon frå 1878
Ganddal stasjon - 22,5 moh. Stasjonen vart opna i 1878. Sjå og Ålgårdbanen. 
Øksnevadporten haldeplass, haldeplass frå 1933
Klepp stasjon Stasjonen vart opna i 1878
Bryne stasjon - 30,4 moh. Stasjonen vart opna i 1878
Hognestad haldeplass, haldeplass frå 1879 til 198?
Nærbø stasjon - 31,4 moh. Stasjonen vart opna i 1878
Varhaug stasjon - 44,3 moh.  Stasjonen vart opna i 1878
Vigrestad stasjon - 32,6 moh. Stasjonen vart opna i 1878
Brusand stasjon - 2,8 moh. Stasjonen vart opna i 1879
Ogna stasjon - 4,4 moh. Stasjonen vart opna i 1878
Sirevåg stasjon - 13,9 moh. Stasjonen vart opna i 1879
Vatnamot haldeplass, haldeplass frå 1879 til 1950
Hellvik stasjon - 18,1 moh. Stasjonen vart opna i 1878
Maurholen haldeplass. «Lille Sirevaag» haldeplass frå 1879 til 1921. "Lille Sirevåg" haldeplass frå 1921 til 1934. Maurholen haldeplass frå 1934 til 1944. 
Egersund stasjon - 11,1 moh. Stasjonen vart opna 1944 i samband med opninga av Sørlandsbanen. Den gamle stasjonen frå 1878 låg vel ein kilometer frå den nye stasjonen. 


Kategori:Sørlandsbanen
Kategori:Jarnbanestrekningar i Rogaland
Kategori:Jarnbanestrekningar opna i 1878
Kategori:1878 i Noreg